**Υποβολή Αιτήσεων Σίτισης και Στέγασης πρωτοετών φοιτητών/τριών**

Ενημερώνουμε τους **πρωτοετείς** φοιτητές/τριες του Πανεπιστημίου Θεσσαλίας ότι στην εφαρμογή (<https://merimna.uth.gr>) θα υποβάλλονται οι Αιτήσεις Σίτισης και Στέγασηςαπό την **Παρασκευή 27 Σεπτεμβρίου** έως και την **Παρασκευή 4 Οκτωβρίου 2024**

Προϋπόθεση είναι η ολοκλήρωση εγγραφής στις Γραμματείες των Τμημάτων και η απόκτηση κωδικών ιδρυματικού λογαριασμού.

Όσοι φοιτητές ενδιαφέρονται για Στέγαση στις Φοιτητικές Εστίες **Λάρισας, Καρδίτσας** ή **Βόλου** υποβάλουν ταυτόχρονα και αίτηση Σίτισης επιλέγοντας την ένδειξη **«Στέγαση και Σίτιση Πρωτοετών φοιτητών/τριών».**

**Όσοι φοιτητές δεν ενδιαφέρονται για Στέγαση επιλέγουν αποκλειστικά την ένδειξη «Σίτιση».**

Οι **πρωτοετείς** φοιτητές/τριες θα πρέπει να επισυνάψουν στο αντίστοιχο πεδίο της φόρμας την *"Προεπισκόπηση Ακαδημαϊκής Ταυτότητας"* την οποία θα βρουν στον ιστότοπο της Υπηρεσίας Απόκτησης Ακαδημαϊκής Ταυτότητας (academicid.minedu.gov.gr) όταν ολοκληρώσουν εκεί την αίτησή τους.

ΠΡΟΣΟΧΗ: Για την πρόσβαση στην ηλεκτρονική πλατφόρμα Αιτήσεων από ηλεκτρονικό υπολογιστή εκτός δικτύου Πανεπιστημίου απαιτείται χρήση του [Εικονικού Ιδιωτικού Δικτύου (VPN)](https://it.uth.gr/services/eikoniko-idiotiko-diktyo-vpn).